


AKCINĖ BENDROVĖ „REGITRA“

ATSAKYMAI Į RINKOS DALYVIŲ KLAUSIMUS (SIŪLYMUS), UŽDUOTUS RINKOS KONSULTACIJOS METU (CVP IS PRIEMONĖMIS)

DĖL VALSTYBINIO REGISTRACIJOS NUMERIO ŽENKLŲ PLOKŠTELIŲ IR LENTELIŲ SU REGISTRACIJOS NUMERIU (IŠ ALIUMINIO) PIRKIMO

2025-09-16

Akcinė bendrovė „Regitra“ (toliau _Perkančioji organizacija), vadovaudamasi Lietuvos Respublikos viešųjų pirkimų įstatymo (toliau – VPĮ) 27 straipsnio nuostatomis, ir siekdama gauti rinkos dalyvių nuomonę dėl valstybinio registracijos numerio ženklų plokštelių ir lentelių su registracijos numeriu (iš aliuminio) (toliau – valstybinio Numerio ženklo plokštelė, Prekės) pirkimo (toliau – Pirkimas) objekto techninės specifikacijos, kvalifikacijos reikalavimų, sutarties projekto turinio, ekonominio naudingumo vertinimo tvarkos aiškumo, laikotarpiu nuo 2025 m. rugpjūčio 21 d. iki rugsėjo 2 d. Centrinės viešųjų pirkimo informacinės sistemos (CVP IS) vykdė rinkos dalyvių konsultaciją (toliau – Rinkos konsultacija) Nr. 4187816.
Perkančioji organizacija dėkoja Rinkos konsultacijoje sudalyvavusiems rinkos dalyviams ir teikią apibendrintą informaciją apie Rinkos konsultacijos rezultatus.



	EIL. NR.
	KLAUSIMAS
	RINKOS KONSULTACIJOS DALYVIO ATSAKYMAS IR (AR) SIŪLYMAI (rinkos dalyvių pateiktų siūlymų tekstas netaisytas)
	PERKANČIOSIOS ORGANIZACIJOS ATSAKYMAS

	1.
	KLAUSIMAI, SUSIJĘ SU TECHNINĖS SPECIFIKACIJOS REIKALAVIMAIS: 

	1.1.
	Ar techninės specifikacijos projekte (1 priedas) nurodytas pirkimo objektas yra aiškus? Prašome pateikti argumentuotas pastabas ir (ar) klausimus, nurodant konkrečius punktus ir (ar) teksto vietas. 
	Rinkos dalyvio Nr. 1 atsakymas: techninėje specifikacijoje (priedas Nr. 1) nurodytas užsakymo dalykas yra aiškus.
Rinkos dalyvio Nr. 2 atsakymas: Aiškus.
	Kadangi abiem rinkos dalyviams pirkimo objektas yra aiškus, klausimų / pasiūlymų nebuvo pateikta, Perkančioji organizacija komentaro šiuo klausimu neteikia.

	1.2.
	Ar techninės specifikacijos projekte (1 priedas) yra visa informacija, reikalinga tinkamam pasiūlymo parengimui? Kokias sąlygas turėtume įtraukti į techninę specifikaciją, arba kurių sąlygų, Jūsų manymu, reikėtų atsisakyti?
	Rinkos dalyvio Nr. 1 atsakymas: 
SIŪLYMAI:
6.1.	Aplinkos apsaugos reikalavimai Prekėms nustatyti vadovaujantis Aplinko apsaugos kriterijų taikymo, vykdant žaliuosius pirkimus, tvarkos aprašo (toliau – Tvarkos aprašas) 4.4.4 papunkčiu, t. y. Perkančioji organizacija savarankiškai nustato reikalavimą, susijusį su Tvarkos aprašo 4.4.4.1 papunkčiu „prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų“ ir reikalauja, kad ne mažiau kaip 50 proc. Prekių gaminimui naudojami produktai būtų sudaryti panaudojant antrinio panaudojimo medžiagas, ir (ar) pakartotinio panaudojimo medžiagas, ir (ar) perdirbtas medžiagas, jeigu tai neprieštaraujama galiojantiems teisės aktams.
6.2.	Atitiktį aplinkos apsaugos reikalavimams patvirtinančius dokumentus Tiekėjas įsipareigoja pateikti, kaip tai numatyta Sutarties sąlygose.

11.1.	Sutarties galiojimo laikotarpiu ir Prekių garantinių įsipareigojimų laikotarpiu Tiekėjas privalo savo lėšomis pakeisti nekokybiškas Prekes kokybiškomis Prekėmis ne vėliau nei per 3 5 (penki) darbo dienas nuo Perkančiosios organizacijos raštiško pranešimo (priimtina ir el. laišku) gavimo dienos. Pirkėjas turi teisę reikšti pretenzijas ir (ar) reikalavimus dėl Prekių kokybės per visą Sutarties ir Prekių garantinių įsipareigojimų galiojimo laikotarpį. Tiekėjas pristatęs kokybiškas Prekes vietoje nekokybiškų, tą pačią dieną turi pasiimti iš Perkančiosios organizacijos nekokybiškas Prekes. Tiekėjas Prekes pristato, nekokybiškas keičia kokybiškomis, nekokybiškas Prekes pasiima savo sąskaita.

11.2.	Jei po Prekių priėmimo paaiškėja, kad Prekių kiekis, komplektacija ar kitos charakteristikos neatitinka Sutartyje, jos prieduose ir (ar) Užsakyme nustatytų reikalavimų, Perkančioji organizacija nedelsdama ir bet kuriuo atveju ne vėliau kaip per 4 (keturis) mėnesius nuo Prekių priėmimo-perdavimo akto patvirtinimo dienos pateikia Tiekėjui pranešimą apie neatitikimus. Tokiu atveju Tiekėjas privalo pakeisti (papildyti) Prekes tokiu būdu, kad jų kiekis, komplektacija ir (ar) kitos charakteristikos atitiktų Sutartyje, jos prieduose ir (ar) Užsakyme nustatytus reikalavimus ne vėliau nei per 3 5 (penki) darbo dienas nuo Perkančiosios organizacijos raštiško pranešimo (priimtina ir el. laišku) gavimo dienos.

Rinkos dalyvio Nr. 2 atsakymas: 
Nėra išspecifikuota tipai pagal kiekius.
Nėra išspecifikuota atkrovimai pagal padalinius.
Nėra išspecifikuota kiek vienetinių užsakymų numatoma užsakyti per 1 dieną.

- Sutarties vykdymo trukmę reikėtų pailginti iki 48 mėn.
- Palikti vienos dienos max. užsakymo kiekį 4000 vnt. o ne 8000 vnt.
- TECHNINĖ SPECIFIKACIJOS p 11.2 „bet kuriuo atveju ne vėliau kaip per 4 (keturis) mėnesius nuo Prekių priėmimo-perdavimo akto patvirtinimo dienos pateikia Tiekėjui pranešimą apie neatitikimus“. neatitinka sutarties sąlygų,.
Reiktų įrašyti „1 mėnesį“, nes galutinis atsiskaitymas ir sutarties pabaiga vyksta per 37 mėn. po sutarties pasirašymo ir tiekimo sutartis pasibaigia.

























































Rinkos dalyvio Nr. 3 atsakymas / siūlymas: Paskelbtose konsultacijose pasigedome informacijos dėl istorinio tipo rudos spalvos numerio plokštelių užsakymo bei gamybos galimybių. Priminsime, jog istoriniai numeriai su rudos spalvos paviršiumi buvo įvesti į apyvartą nuo 2014-07-01, sėkmingai buvo išduodami iki 2018-03-31 ir galioja iki šiol. Šiuo savo raštu norėtumėme grįžti prie diskusijos dėl rudos spalvos istorinių numerių naudojimo galimybių. <...>. Prašome į paskelbtas konsultacijas įtraukti klausimą dėl galimybių užsakyti bei gaminti rudos spalvos istorinėms motorinėms transporto priemonės numerių ženklų plokšteles.
	Atsakymas į rinkos dalyvio Nr. 1 siūlymą dėl techninės specifikacijos 6.1 ir 6.2 papunkčių: 
Pažymima, kad pareiga Perkančiajai organizacijai vykdyti „žaliuosius“ pirkimus (100 proc.) yra įtvirtinta nacionaliniuose teisės aktuose ir Perkančioji organizacija vykdydama juos turi nustatyti reikalavimus, mažinančius žalingą poveikį aplinkai, atliekų susidarymą, skatinančius klimatą tausojančius sprendimus, naudoti atsinaujinančius energijos išteklius ir t.t. 
Atsižvelgdama į išdėstytą, Perkančioji organizacija negali sutikti su rinkos dalyvio siūlymu atsisakyti šių techninės specifikacijos papunkčių. Prašome žr. Perkančiosios organizacijos detalesnius paaiškinimus dėl šių reikalavimų, pateiktus lentelės Eil. Nr. 5.3.3.





Atsakymas į rinkos dalyvio Nr. 1 siūlymą dėl techninės specifikacijos 11.1 ir 11.2 papunkčių: 
Perkančioji organizacija palieka terminus trūkumų šalinimui 3 (tris) darbo dienas, nurodytus techninės specifikacijos 11.1 ir 11.2 punktuose nurodytais atvejais. Kadangi rinkos dalyvio siūlomos 5 (penkios)  darbo dienos yra per ilgas terminas, nes pasitaikius atvejams, kai nekokybiška bus pristatyta visa partija, Perkančiosios organizacijos padaliniai negalės vykdyti veiklos ir išduoti klientams valstybinio numerio ženklo plokštelių, dėl to kyla rizika dėl veiklos paslaugų nesuteikimo.
















Atsakymas į rinkos dalyvio Nr. 2 siūlymus: 
Statistikos pagal tipus ir kiekius neturime, tačiau 2024 m. buvo išduota 345330 komplektų numerio ženklų iš kurių nupirkti numerio ženklai pagal kainų grupes, kuriuos klientai užsisako pagal poreikį - 12051, išduota lentelių su valstybiniu registracijos numeriu - 7020, vardiniai numeriai – 1086, diplomatiniai numeriai – 98.
Užsakymų Prekių vidutiniai kiekiai per 1 (vieną) mėnesį į 10 didžiausių padalinių yra vidutiniškai po 40 užsakymų, likusių 28 mažesnių padalinių, vidutinis Prekių užsakymų kiekis per 1 (vieną) mėnesį yra apie 13 užsakymų.
Užsakomų Prekių kiekiai per 1 (vieną) dieną apibrėžti techninės specifikacijos 10.4.3. papunkčiuose, kurie pagal padalinius nėra įtraukti į techninę specifikaciją, kadangi užsakymai kinta pagal padalinių poreikius. 

Dėl pirkimo sutarties vykdymo trukmės ilginimo:
Neatsižvelgta. Perkančioji organizacija paaiškina, kad pirkimo sutarties vykdymo trukmė nustatyta įvertinus Lietuvos Respublikos viešųjų pirkimų įstatymo 86 straipsnio 5 dalies nuostatas. Ilgesnė nei 3 metų nuo pirkimo sutarties įsigaliojimo dienos Prekių tiekimo trukmė gali būti nustatyta tik tam tikrais minėtoje teisės akto nuostatoje nustatytais atvejais. Šiuo konkrečiu atveju, nėra pakankamų argumentų Perkančiajai organizacijai pagrįsti, kad ilgesnis pirkimo sutarties vykdymo terminas, atitinkamai ir Prekių tiekimo terminas, ekonominiu ar socialiniu požiūriu yra naudingesnis. Atsižvelgiant į tai, pirkimo sutarties vykdymo trukmė nebus ilginama. Techninės specifikacijos 10.3 punktas nekeičiamas, paliekant šią punkto redakciją: „10.3. Sutarties vykdymo trukmė (pasiruošimas Prekių tiekimui, Prekių tiekimo terminas) – iki bus nupirkta Prekių už 5 000 000 Eur be PVM, bet ne ilgiau kaip 36 (trisdešimt šeši) mėnesiai nuo Sutarties įsigaliojimo dienos.“

Dėl per 1 (vieną) dieną užsakomo maksimalaus prekių kiekio: 
Perkančioji organizacija, įvertinusi rinkos dalyvio pateiktus argumentus bei savo poreikius, iš dalies atsižvelgia į rinkos dalyvio siūlymą ir techninės specifikacijos 10.4.3.2 papunktį išdėsto taip: 
„10.4.3.2. maksimalus per vieną dieną užsakomų Prekių kiekis − 5000 (penki tūkstančiai) vnt.“
Atsižvelgiant į techninės specifikacijos 10.4.3.2 papunkčio pakeitimą, atitinkamai Perkančioji organizacija pakeičia pirkimo sutarties Specialiųjų sąlygų 4.4 papunktį ir jį išdėsto taip:
„4.4. Dėl minimalios užsakymo vertės / apimties
Minimalus per 1 (vieną) dieną užsakomų Prekių kiekis – 1 (vienas) vnt.
Maksimalus per 1 (vieną) dieną užsakomų Prekių kiekis − 5000 (penki tūkstančiai) vnt.“

Dėl techninė specifikacijos 11.2 papunkčio: Perkančioji organizacija nurodo, kad tokia nuostata prieštarautų Techninės specifikacijos 11.2 p., kur numatyta, kad: „Jei po Prekių priėmimo paaiškėja, kad Prekių kiekis, komplektacija ar kitos charakteristikos neatitinka Sutartyje, jos prieduose ir (ar) Užsakyme nustatytų reikalavimų, Perkančioji organizacija nedelsdama ir bet kuriuo atveju ne vėliau kaip per 4 (keturis) mėnesius nuo Prekių priėmimo-perdavimo akto patvirtinimo dienos pateikia Tiekėjui pranešimą apie neatitikimus.“ 4 (keturių) mėnesių laikotarpis pasirinktas atsižvelgiant į tai, kad Perkančiosios organizacijos padaliniai yra linkę sandėliuose turėti iki 2 (dviejų) mėnesių tokį Prekių kiekį, todėl galimi Prekės charakteristikų neatitikimai gali būti nepastebėti per trumpesnį laikotarpį. Šis reikalavimas neturi nieko bendro su pirkimo sutarties pabaigimu, nes tokiu atveju galioja ir garantiniai įsipareigojimai.

Atsakymas į rinkos dalyvio Nr. 3 siūlymą dėl istorinio tipo rudos spalvos numerio plokštelių užsakymo bei gamybos galimybių: 
Perkančioji organizacija informuoja, kad šiuo metu tokios galimybės nenumato Lietuvos Respublikos vidaus reikalų ministro 2001 m. gegužės 25 d. įsakymu Nr. 260 patvirtintos Motorinių transporto priemonių ir jų priekabų registravimo taisyklės (toliau – Taisyklės). Istorinėms transporto priemonėms ženklinti yra numatyti numerio ženklai su baltos spalvos šviesogrąžine plevele bei juodais simboliais ir apvadu. Taip pat numerio ženklų su rudos spalvos šviesogrąžine plėvele gamyba ir išdavimas neatitinka ir Lietuvos Respublikos heraldikos įstatymo nuostatų, kuomet valstybės simbolių, spalvų ir kitų elementų naudojimas turi atitikti nustatytą tvarką.
Taip pat Perkančioji organizacija papildomai informuoja, kad istorinėms transporto priemonėms išduodamų numerio ženklų kiekiai yra labai maži, o klientai istorinėms transporto priemonėms brangesnių numerio ženklų (pasirenkant iš pagamintų ne eilės tvarka, iš grupių) nėra linkę pirkti.
Taigi Perkančiajai organizacijai vertinant Jūsų siūlymą dėl istorinių numerio ženklų, padengtų rudos spalvos šviesogrąžine plėvele gamybos ir išdavimo, valstybinio registracijos numerio ženklų pirkimo objektą reikėtų skaidyti į kelias objekto dalis arba patį pirkimą skaidyti į atskirus pirkimus, mažinant riziką, siekiant, kad tiekėjai galėtų pateikti pasiūlymus dėl pagrindinio pirkimo objekto. Išskaidžius objektą į dalis, didelė tikimybė negauti pasiūlymų toms ženklų plokštelėms, kurių ketinama įsigyti nedidelius kiekius. Dėl to Perkančioji organizacija negalėtų įgyvendinti valstybės deleguotos funkcijos – teisės aktų nustatyta tvarka registruoti transporto priemones. Su tokia rizika jau buvo susidurta 2014 - 2018 metais, kai buvo išduodami rudos spalvos istoriniai valstybinio registracijos numerio ženklai ir Perkančioji organizacija vykdė viešąjį pirkimą, kurio metu, išskaidžius objektą į dalis, dėl kai kurių pirkimo objekto dalių nebuvo gauta pasiūlymų.
Atsižvelgiant į išdėstytus argumentus, Perkančioji organizacija mano, kad paskelbtoje rinkos konsultacijoje yra pateikti visi aktualūs klausimai tiek Perkančiajai organizacijai, tiek tiekėjams būsimo pirkimo, vykdomo pagal galiojančius teisės aktus, sąlygoms nustatyti.

	1.3.
	Per kokį minimalų laikotarpį yra galimybė įvertinti valstybinio numerio ženklų plokštelių ir lentelių su registracijos numeriu (iš aliuminio) (toliau – Prekės) atitikimą reikalavimams ir pateikti patvirtinantį dokumentą (techninės specifikacijos projekto 10.1 papunkčio nuostata)?
	Rinkos dalyvio Nr. 1 atsakymas: 3 mėnesiai - minimalus laikotarpis, per kurį galima įvertinti valstybinių numerių (prekių) atitiktį reikalavimams ir pateikti tai patvirtinantį dokumentą (techninės specifikacijos 10.1 punkto nuostatos). 

Rinkos dalyvio Nr. 2 atsakymas: 20 dienų po sutarties pasirašymo.
	Atsižvelgdama į rinkos dalyvių atsakymus, Perkančioji organizacija palieka 3 (trijų) mėnesių terminą įvertinti valstybinio numerio ženklų plokštelių ir lentelių su registracijos numeriu (prekių) atitikimą reikalavimams ir pateikti patvirtinantį dokumentą (techninės specifikacijos 10.1 papunkčio nuostata), palankesnį rinkos dalyviams, jo netrumpindama.

	1.4.
	Ar aiškūs Duomenų apsikeitimo informacinės sistemos specifikacijos reikalavimai (techninės specifikacijos projekto 10.2 papunktis)? 
	Rinkos dalyvio Nr. 1 atsakymas: keitimosi duomenimis informacinės sistemos specifikacijos reikalavimai yra aiškūs (techninės specifikacijos 10.2 punktas) 

Rinkos dalyvio Nr. 2 atsakymas: -
	Perkančioji organizacija dėkoja už pateiktą informaciją.

	1.5.
	Per kokį minimalų laikotarpį yra galimybė įdiegti ir suderinti IT sistemų veikimą (techninės specifikacijos projekto 10.2 papunkčio nuostata)?  
	Rinkos dalyvio Nr. 1 atsakymas: 2 mėnesiai - laikotarpis, per kurį galima įdiegti ir suderinti IT sistemų veikimą (techninės specifikacijos 10.2 punkto nuostatos) 

Rinkos dalyvio Nr. 2 atsakymas: 20 dienų po sutarties pasirašymo.
	Atsižvelgdama į rinkos dalyvių atsakymus, Perkančioji organizacija palieka 2 (dviejų) mėnesių terminą įdiegti ir suderinti IT sistemų veikimą (techninės specifikacijos 10.2 papunkčio nuostata), palankesnį rinkos dalyviams, jo netrumpindama.

	1.6.
	Ar konkrečiame užsakyme nurodytas Prekių kiekis į užsakyme nurodytą (-as) vietą (-as) galėtų būti pristatomas per 6 (šešias) darbo dienas, kai užsakoma daugiau kaip 500 vnt. Prekių (techninės specifikacijos 10.5.2 papunktis)? Kokią įtaką tai turėtų Prekės kainai (įkainiui), Eur be PVM (nepriklausomai nuo Prekės formato)?
	Rinkos dalyvio Nr. 1 atsakymas: Kiek pavienių plokščių užsakymų į vieną pristatymo punktą buvo 2024 m.? Ši vertė turi įtakos visų pristatomų plokščių pasiūlymo kainai. 
SIŪLYMAI:  
11.1. Sutarties galiojimo laikotarpiu ir Prekių garantinių įsipareigojimų laikotarpiu Tiekėjas privalo savo lėšomis pakeisti nekokybiškas Prekes kokybiškomis Prekėmis ne vėliau nei per 6 (šeši) darbo dienas nuo Perkančiosios organizacijos raštiško pranešimo gavimo dienos. Tiekėjas pristatęs kokybiškas Prekes vietoje nekokybiškų, tą pačią dieną turi pasiimti iš Perkančiosios organizacijos nekokybiškas Prekes. 















































Rinkos dalyvio Nr. 2 atsakymas: Šis punktas neturės įtakos kainai, jeigu bus pakeistas leidimas į max. užsakymą 8000 vnt. per vieną dieną .

	Atsakymas į rinkos dalyvio Nr. 1 klausimą: Kiek pavienių plokščių užsakymų į vieną pristatymo punktą buvo 2024 m.
Perkančioji organizacija pateikia informaciją, kiek pavienių užsakymų buvo per 2024 m.  pagal padalinius:
Alytaus padalinys	300
Anykščių padalinys	19
Avižienių padalinys	1472
Biržų padalinys	33
Dainavos padalinys	728
Druskininkų padalinys	65
Ignalinos padalinys	41
Jonavos padalinys	119
Joniškio padalinys	23
Jurbarko padalinys	81
Kaišiadorių padalinys	101
Kauno padalinys	1524
Kėdainių padalinys	92
Kelmės padalinys	39
Klaipėdos padalinys	1327
Kretingos padalinys	173
Lazdijų padalinys	34
Marijampolės padalinys	260
Mažeikių padalinys	131
Naujosios Akmenės padalinys	11
Nemenčinės padalinys	146
Panevėžio padalinys	326
Pasvalio padalinys	44
Prienų padalinys	60
Radviliškio padalinys	49
Raseinių padalinys	67
Rokiškio padalinys	60
Šalčininkų padalinys	56
Šiaulių padalinys	509
Šilutės padalinys	61
Tauragės padalinys	170
Telšių padalinys	143
Ukmergės padalinys	111
Utenos padalinys	122
Varėnos padalinys	60
Vilkaviškio padalinys	69
Vilniaus padalinys	2547
Visagino padalinys	36
Bendras užsakymų skaičius	11211

Atsakymas į rinkos dalyvio Nr. 1 siūlymą Techninės Specifikacijos 11.1 p. vietoje 3 (trijų) darbo dienų skaičiaus, numatyti 6 (šešias) darbo dienas. 
Perkančioji organizacija neatsižvelgia į rinkos dalyvio siūlymą, t. y. palieka techninės specifikacijos 11.1 papunktį galioti ta pačia redakcija. Kadangi siūlomos 6 (šešios) darbo dienos yra per ilgas terminas, nes pasitaikius atvejams, kai nekokybiška bus pristatyta visa partija, Perkančiosios organizacijos padaliniai negalės vykdyti veiklos ir išduoti klientams valstybinio numerio ženklo plokštelių ir (ar) lentelių su registracijos numeriu, dėl to kyla rizika dėl veiklos paslaugų nesuteikimo.

Atsakymas į rinkos dalyvio Nr. 2 siūlymą: Perkančioji organizacija iš dalies atsižvelgė į rinkos dalyvio siūlymą ir techninės specifikacijos 10.4.3.2 papunktį išdėsto taip: Maksimalus per vieną dieną užsakomų Prekių kiekis − 5000 (penki tūkstančiai) vnt. Žr. Perkančiosios organizacijos pateikta atsakymą lentelės Eil. Nr. 1.2 prie rinkos dalyvio Nr. 2 siūlymų.

	2.
	KLAUSIMAI SUSIJĘ SU KVALIFIKACIJOS REIKALAVIMAIS:

	2.1.
	Ar turite pastabų tiekėjo kvalifikacinių reikalavimų projektui (2 priedas)? Jeigu „Taip“, prašome pateikti argumentuotas pastabas ir klausimus. 
	Rinkos dalyvio Nr. 1 atsakymas: komentarų neturime 

Rinkos dalyvio Nr. 2 atsakymas: -
	Perkančioji organizacija dėkoja už pateiktą informaciją.

	3.
	KLAUSIMAI DĖL PASIŪLYMO EKONOMINIO NAUDINGUMO VERTINIMO:

	3.1.
	Planuojama pirkimą vykdyti taikant kainos ir kokybės santykio vertinimo kriterijų. Kokybinis kriterijus būtų tiekėjo pasiūlyta papildoma garantija. Kokia būtų 1 (vienos) Prekės papildoma 3 (trijų) metų garantijos kaina?
	Rinkos dalyvio Nr. 1 atsakymas:  Sprendimo kriterijus yra 100% kaina. 

Rinkos dalyvio Nr. 2 atsakymas: Papildoma kaina - banko suteikta garantijos palūkanų norma nuo 3 ik 4,5 metinių procentų nuo garantijos sumos.
	Perkančioji organizacija dėkoja už pateiktą informaciją. Perkančioji organizacija svarstys dėl kokybinio kriterijaus (papildomos Prekės garantijos) taikymo.

	4.
	KLAUSIMAI DĖL PIRKIMO SUTARTIES PROJEKTO:

	4.1.
	Ar pirkimo sutarties projekto (3 priedas) sąlygos yra aiškios? Prašome pateikti argumentuotas pastabas ir (ar) klausimus, nurodant konkrečius punktus / papunkčius ir (ar) teksto vietas. 
	Rinkos dalyvio Nr. 1 atsakymas:  
SIŪLYMAI:  
4.4. Dėl Prekių pristatymo dalimis vertės / apimties 
Minimalus per vieną dieną užsakomų ir pristatomų Prekių kiekis − 10 (dešimt) vnt.

Rinkos dalyvio Nr. 2 atsakymas: -.
	Atsakymas į rinkos dalyvio Nr. 1 siūlymą didinti per vieną dieną užsakomų ir pristatomų Priekių kiekį – 10 vnt.: Atsižvelgdama į rinkos dalyvių atsakymus, Perkančioji organizacija palieka pirkimo sutarties projekto (Specialiųjų sąlygų) 4.4 punktą galioti ta pačia redakcija, kadangi pagal transporto priemonių registravimo specifiką ir valstybinio numerio ženklo plokštelių rezervavimo tvarką, paprastai užsakomi didesni kiekiai, kai valstybinio numerio ženklo plokštelės pristatomos į Perkančiosios organizacijos padalinius, tačiau yra nedidelė tikimybė, kai klientai gali užsakyti tik vieną komplektą numerio ženklų.

	4.2.
	Ar pirkimo sutarties projekte (3 priedas) yra nustatytos visos sąlygos, kurios būtinos tinkamam pirkimo sutarties vykdymui? Kokias sąlygas turėtume įtraukti į pirkimo sutarties projektą arba kurių sąlygų reikėtų atsisakyti / patikslinti? Prašome pateikti argumentuotas pastabas ir (ar) siūlymus. 
	Rinkos dalyvio Nr. 1 atsakymas:  
SIŪLYMAI: 

11.1.	Sutarties galiojimo laikotarpiu ir Prekių garantinių įsipareigojimų laikotarpiu Tiekėjas privalo savo lėšomis pakeisti nekokybiškas Prekes kokybiškomis Prekėmis ne vėliau nei per 6 (šeši) darbo dienas nuo Perkančiosios organizacijos raštiško pranešimo (priimtina ir el. laišku) gavimo dienos.
Rinkos dalyvio Nr. 2 atsakymas: 
Nėra išspecifikuota tipai pagal kiekius.
Nėra  išspecifikuota atkrovimai pagal padalinius.
Nėra išspecifikuota kiek vienetinių  užsakymų numatoma užsakyti per 1 dieną.
	Atsakymas į rinkos dalyvio Nr. 1 siūlymą nustatyti 6 (šešių) darbo dienų terminą trūkumams pašalinti: Atsižvelgdama į rinkos dalyvių atsakymus, Perkančioji organizacija palieka techninės specifikacijos 11.1 papunktį galioti ta pačia redakcija. Žr. Perkančiosios organizacijos pateiktą atsakymą lentelės Eil. Nr. 1.6. prie rinkos dalyvio Nr. 1 siūlymo.



Atsakymas į rinkos dalyvio Nr. 2 siūlymus: Žr. Perkančiosios organizacijos pateiktus atsakymus lentelės Eil. Nr. 1.2. prie Rinkos dalyvio Nr. 2 siūlymų.

	4.3.
	Ar priimtinos pirkimo sutarties projekte (3 priedas) nustatytos Prekės įkainio peržiūros taisyklės? Tuo atveju, jei įkainio peržiūros taisyklės nepriimtinos, prašome pateikti argumentuotas pastabas ir (ar) klausimus bei nurodyti aplinkybes, kurioms atsiradus siūlytumėte atlikti peržiūrą, taip pat statistinių ar kitų rodiklių šaltinius, kai peržiūra vykdoma remiantis jų duomenimis, įkainio perskaičiavimo formulę, peržiūros momentą ir dažnumą, momentą, nuo kurio įsigaliotų perskaičiuotas įkainis. 
	Rinkos dalyvio Nr. 1 atsakymas:  
indeksavimo taisyklės yra suprantamos ir priimtinos 

Rinkos dalyvio Nr. 2 atsakymas: -
	Perkančioji organizacija dėkoja už pateiktą informaciją.

	4.4.
	Kokios esminės ir svarbiausios pirkimo sutartinės sąlygos turėtų būti, kad galėtumėte ir norėtumėte dalyvauti pirkime?
	Rinkos dalyvio Nr. 1 atsakymas:  Logistika, minimalus užsakymas ir pristatymo kiekiai, sutartinės baudos 

Rinkos dalyvio Nr. 2 atsakymas: Dalyvausim.


	Atsakymas į rinkos dalyvio Nr. 1 atsakymą: Perkančioji organizacija pažymi, kad Prekių pristatymo klausimai, įskaitant ir Prekių minimalius / maksimalius užsakymo kiekius, aptarti pirkimo sutarties projekto (Specialiosios sąlygos) 4 punkte, o baudos – pirkimo sutarties projekto (Specialiosios sąlygos) 9 punkte.

	5.
	KITI KLAUSIMAI: 

	5.1.
	Kokia būtų Prekės kaina (įkainis) Eur be PVM (nepriklausomai nuo Prekės formato) pagal pridėtuose dokumentuose nurodytas sąlygas. 
Ši informacija nebus viešinama.
	Rinkos dalyvio Nr. 1 atsakymas:  informacija neviešinama 

Rinkos dalyvio Nr. 2 atsakymas: Negalima pateikti apytikslės kainos nežinant kiek ir kokių tipų per kokį laiko tarpą reikės pateikti.
	Perkančioji organizacija dėkoja už pateiktą informaciją.

	5.2.
	Kokios pirkimo sutarties ar techninės specifikacijos projektų nuostatos leistų sumažinti valstybinio Prekės kainą (įkainį), Eur be PVM (nepriklausomai nuo Prekės formato)? 
	Rinkos dalyvio Nr. 1 atsakymas:  -

Rinkos dalyvio Nr. 2 atsakymas: 
Sumažinti vienos dienos užsakymų kiekį.
Neužsakyti pristatymų per vieną dieną.
Garantinį laiką gaminiams pasibaigus sutarčiai skaičiuoti proporcionaliai mažinant garantuojamų gaminių kiekį.

	

Atsakymas į rinkos dalyvio Nr. 2 siūlymą: Atsižvelgdama į rinkos dalyvio atsakymus, Perkančioji organizacija iš dalies sutinka su siūlymu keisti užsakomų Prekių kiekius:
Maksimalus per 1 (vieną) dieną užsakomų Prekių kiekis − 5000 (penki tūkstančiai) vnt.
Žr. Perkančiosios organizacijos pateikta atsakymą lentelės Eil. Nr. 1.2 prie rinkos dalyvio Nr. 2 siūlymų.
Garantijos sąlygų Perkančioji organizacija nekeičia. 

	5.3.
	Perkančioji organizacija suprasdama aplinkosaugos, atsinaujinančių šaltinių ir antrinių žaliavų (perdirbtų medžiagų) panaudojimo svarbą, prašo pateikti informaciją:

	5.3.1
	ar Prekių gamybos procese yra naudojami ir taikomi energetiniai ištekliai ir žaliavos? Nurodykite kokie.
	Rinkos dalyvio Nr. 1 atsakymas:  tiekėjas valstybinių numerių gamybai naudoja atsinaujinančius energijos šaltinius: fotovoltines plokštes, geoterminę šilumą.
Rinkos dalyvio Nr. 2 atsakymas: Energetiniai ištekliai – elektra.
Žaliavos- aliuminis, šviesą atspindinti plėvelė, pakavimo medžiagos.
	Perkančioji organizacija dėkoja rinkos dalyviams už pateiktus atsakymus.

	5.3.2.
	nurodykite alternatyvias priemones (atitinkamos nuostatos numatytos pirkimo sutarties projekto Specialiųjų sąlygų 13.1.2 ir 13.1.3 papunkčiuose) pristatant Prekes Perkančiajai organizacijai.
Ar galėtų būti nustatytas didesnis procentas nei 15 (penkiolika), nustatytas pirkimo sutarties projekto Specialiųjų sąlygų 13.1.3 papunktyje, dėl elektromobilių ir / arba transporto priemonių, atitinkančių ne mažesnį kaip Euro 6 teršalų išmetimo standartą, kuriomis būtų pristatomos Prekės? Kokią įtaką tai turėtų Prekės kainai (įkainiui), Eur be PVM (nepriklausomai nuo Prekės formato)?
	Rinkos dalyvio Nr. 1 atsakymas:  Procentinė dalis negali būti didesnė nei 15 %, tai apribos logistikos paslaugas teikiančių įmonių ratą.
Rinkos dalyvio Nr. 2 atsakymas: Viskas priklauso nuo paslaugų tiekėjų.
Šiai dienai galėtų būti nustatytas didesnis procentas neturintis įtakos prekių kainai.
	Atsakymas į rinkos dalyvio Nr. 1 ir Nr. 2 atsakymus:
Perkančioji organizacija yra įpareigota vykdyti „žaliuosius“ pirkimus. Žr. Perkančiosios organizacijos pateiktą atsakymą lentelės Eil. Nr. 1.1 prie rinkos dalyvio Nr. 1 siūlymo. 
Perkančioji organizacija, įvertinusi rinkos dalyvių atsakymus, pirkimo sutarties projekto (Specialiųjų sąlygų) 13.1.3 papunkčio nekeičia, tačiau atkreipia dėmesį, kad siuntas pristatantys tiekėjai reaguoja į aplinkosauginius reikalavimus ir savo autoparką atnaujina. 
Pagal viešai prieinamą informaciją, 2024 m. duomenimis DPD Lietuva savo autoparke turėjo jau 72 elektromobilius ir šiomis priemonėmis siuntas pristatė Vilniuje, Kaune, Klaipėdoje, Šiauliuose ir Panevėžyje, o iki 2035 m. bus elektrifikuotas visas įmonės transportas: Elektromobilių parkas plečiasi dar į 4 miestus - DPD.
Taip pat LPexpress 2024 m. pradėjo siuntas pristatyti tik elektra varomomis transporto priemonėmis, artimoje ateityje skaičių didindama iki 160 elektromobilių: Siuntos gyventojams pristatomos tvariau: į gatves išriedėjo pirmieji LP EXPRESS elektriniai furgonai | Lietuvos paštas.
Be to, Euro 6 išmetamųjų dujų standartas Europos Sąjungoje patvirtintas 2014 m. Taigi, šis standartas automobilių gamyboje įsigaliojo 2015 m. – visi automobiliai, nuvažiavę nuo gamybos linijų ir įregistruoti po 2015 m. rugsėjo 16 d., turi atitikti jo reikalavimus. Todėl ši sąlyga taikoma nesenesniam negu 10 metų automobiliui. Kadangi šiame sektoriuje veikiančios įmonės dažnu atveju lizinguoja automobilius, jie įsigyjami nauji ir paprastai atitinka ir dažnu atveju viršija Euro 6 standartą. 

	5.3.3.
	Techninės specifikacijos 6.1 p. numatytas reikalavimas, kad ne mažiau kaip 50 proc. Prekių gaminimui naudojami produktai būtų sudaryti panaudojant antrinio panaudojimo medžiagas, ir (ar) pakartotinio panaudojimo medžiagas, ir (ar) perdirbtas medžiagas, jeigu tai neprieštaraujama galiojantiems teisės aktams. Ar toks reikalavimas tiekėjui būtų įgyvendinamas? Kokius atitiktį nurodytiems reikalavimams patvirtinančius dokumentus galėtumėte pateikti? 
	Rinkos dalyvio Nr. 1 atsakymas:  Ką tiksliai turėtų apimti dokumentai, patvirtinantys atitiktį nustatytam reikalavimui? Ar 50 % perdirbto kiekio kriterijus turėtų būti pagrįstas gamybos sąnaudų verte? Kas apskaičiuos, nuspręs ir tikrins tiekėjo deklaracijas? Ar yra koks nors kitas būdas apskaičiuoti šį 50 % perdirbto kiekio? Pavyzdžiui, ar pakaktų aliuminio gamintojo deklaracijos, kad tiekiamame aliuminyje yra konkretus perdirbto aliuminio procentas? Tačiau tai nesuteikia aiškios informacijos apie perdirbto kiekio procentą visame gaminyje (numerio ženkle). Galėtume pateikti atskirų tiekėjų deklaracijas apie tiekiamų žaliavų procentą. Siūlau nustatyti minimalų 50 % perdirbto aliuminio ir pakavimo kartono kriterijų. Patvirtinantis dokumentas būtų tiekėjo – numerio ženklų tiekimo konkurso dalyvio – deklaracija.









Rinkos dalyvio Nr. 2 atsakymas: Neaišku, kaip apspręst 50 procentų ir daugiau, kai gaminiai yra sudaryti iš kelių dedamųjų ir naudojamos pakavimo medžiagos.
	Atsakymas į Rinkos dalyvio Nr. 1 klausimus: Perkančioji organizacija primena, kad vadovaujantis nacionaliniais teisės aktais, yra įpareigota vykdyti „žaliuosius“ pirkimus. Perkančioji organizacija paaiškina, kad bet koks kokybinis reikalavimas turi būti patvirtinamas dokumentais. Atsižvelgdama į tai, Perkančioji organizacija techninės specifikacijos 6.1 papunktyje nustatyto reikalavimo atitikties patvirtinančiu dokumentu siektų įsitikinti, kad tiekėjas, gamindamas Prekes, atitinkančias techninėje specifikacijoje nustatytus reikalavimus, jo pagrindui (plokštelei) pagaminti naudos produktą (aliuminį), kurio sudėtyje yra ne mažiau kaip 35 proc. perdirbto produkto (aliuminio). Perkančiosios organizacijos vertinimu šio reikalavimo patvirtinimui pakaktų produkto (aliuminio) gamintojo pateiktos deklaracijos ar kito lygiaverčio dokumento, patvirtinančio, kad jo tiekiamame produkte (aliuminyje) yra konkretaus perdirbto aliuminio procentas. 
Perkančioji organizacija pažymi, kad šis reikalavimas taikomas tik Prekei (plokštelės pagrindo gaminiui) be Prekės pakuotės. Prekės pakuotei „žalieji“ reikalavimai nustatyti atskirai pirkimo sutarties projekto (Specialiosios sąlygos) 13.1.1 papunktyje.

Atsakymas į Rinkos dalyvio Nr. 2 klausimą:  žr. Perkančiosios organizacijos atsakymą, pateikta lentelės šioje eilutėje prie rinkos dalyvio Nr. 1. 

	5.4.
	Kokią įtaką vienos Prekės kainai (įkainiui), Eur be PVM (nepriklausomai nuo Prekės formato) turėtų, jeigu Perkančioji organizacija kaip pirkimo sutarties vykdymo užtikrinimo priemonę priimtų draudimo bendrovės laidavimo raštą?
	Rinkos dalyvio Nr. 1 atsakymas:  1 %.

Rinkos dalyvio Nr. 2 atsakymas: Turėtų 0,5 – 1, procento įtaką (sumažėtų).
	Perkančioji organizacija dėkoja rinkos dalyviams už pateiktus atsakymus. 

	5.5.
	Kokią įtaką vienos Prekės kainai (įkainiui), Eur be PVM (nepriklausomai nuo Prekės formato) turėtų, jeigu Perkančioji organizacija kaip garantinių įsipareigojimų įvykdymo užtikrinimo priemonę priimtų draudimo bendrovės laidavimo raštą?  
	Rinkos dalyvio Nr. 1 atsakymas:  1 %.

Rinkos dalyvio Nr. 2 atsakymas: Turėtų 0,5 – 1, procento įtaką (sumažėtų).
	Perkančioji organizacija dėkoja rinkos dalyviams už pateiktus atsakymus.

	5.6.
	Prašome įvardyti kitą, Jūsų nuomone, reikšmingą informaciją Prekių įsigijimui.
	Rinkos dalyvio Nr. 1 atsakymas:  -.

Rinkos dalyvio Nr. 2 atsakymas: -.
	



